সমকামী সম্পর্কে গতানুগতিক চিন্তাধারা
যদিও এলজিবিটি সম্প্রদায় অধর্মীয় সম্প্রদায় তবে মানবাধিকার সংস্থা হিউম্যান রাইটস ক্যাম্পেইন একজন মানুষ একই সাথে সমকামী ও ধার্মিক হতে পারে বলে প্রচার করে। হ্যারি নক্স, একজন সমকামি  যাজক ২০০৫ সাল থেকে এই আন্দোলন চালিয়ে যাচ্ছেন। "বাহাত্তর শতাংশ প্রাপ্তবয়স্ক মানুষ তাদের জীবনে ধর্মীয় বিশ্বাস "অত্যন্ত গুরুত্বপূর্ণ" বলে উল্লেখ করে, সমকামিরা এর ব্যতিক্রম নয়" (ইউএস নিউজ)। ধর্ম ও সমকামিতার মাঝে যে ব্যবধান আছে তা ঘোচাতে এক দল মানুষ প্রতিনিয়ত কাজ করে যাচ্ছে। অনেক প্রটেস্ট্যান্ট এই ব্যাপারে মুক্তমনা হয়েছে এবং ইউনাইটেড চার্চ অব খ্রিস্ট এখন সমকামি যাজক নিয়োগ দেয়। "দ্যা ন্যাশনাল গে এন্ড লেসবিয়ান টাস্ক ফোর্স" ইহুদীদের মাঝে এলজিবিটি সম্প্রদায়ের অবস্থা উন্নয়নে কাজ করে যাচ্ছে।
যৌনতা
বহু প্রজাতির জীব সম্প্রদায় রয়েছে যেগুলো প্রধানত নারী ও পুরুষ হিসেবে দুটি আলাদা শ্রেণীতে বিভক্ত, এই শ্রেণী দুটির প্রতিটিই পৃথকভাবে এক একটি যৌনতা বা জৈবিক লিঙ্গ বা সেক্স () হিসেবে পরিচিত, এবং প্রক্রিয়ার ব্যর্থতার ফলশ্রুতিতে কিছু সদস্য আন্তঃলিঙ্গে পরিনত হয়। যৌন প্রজনন হল জীবজগতের মাঝে একটি সাধারণ প্রজনন বা সন্তান জন্মদান প্রক্রিয়া। এই প্রক্রিয়ার জন্য একই প্রজাতির দুটি বিপরীত যৌনতার জীবের প্রত্যক্ষ বা পরোক্ষ সংযোগের প্রয়োজন হয়। উদ্ভিদ এবং প্রাণী উভয়ের দ্বারাই যৌন প্রজনন প্রক্রিয়া ঘটে থাকে। এছাড়া কিছু ছত্রাক এবং বিভিন্ন এককোষী জীবেও এই প্রক্রিয়া দেখা যায়। যৌন প্রজনন প্রক্রিয়ায় একাধিক উৎস থেকে আগত জেনেটিক বৈশিষ্ট্য মিলিত ও মিশ্রিত হয়: গ্যামেট নামক বিশেষায়িত কোষদ্বয় মিলিত হয়ে সন্তান গঠন করে, যা পিতা ও মাতা উভয়ের কাছ থেকে বৈশিষ্ট্য ধারণ করে। গ্যামেটদ্বয় গঠন ও কার্যপ্রণালীর দিক থেকে একই রকম হতে পারে (যা আইসোগ্যামি নামে পরিচিত), কিন্তু বহু ক্ষেত্রে এটি বিবর্তিত হয়ে গ্যামেটের ভিন্নতা দেখা যেতে পারে, এমন ক্ষেত্রে দুটি নির্দিষ্ট-যৌনতা বিশিষ্ট পৃথক গ্যামেট পাওয়া যায় (এই প্রক্রিয়াকে এনাইসোগ্যামি বলে।)।